Curs 4 In secolul II d.Hr., unii prizonieri de razboi erau transformati in coloni si, intrucat deveneau coloni fara voia lor, au aparut si colonii siliti. In secolul III au aparut colonii servi care erau legati de pamant si puteau fi vanduti o data cu pamantul de care erau legati. Ei sunt stramosii iobagilor de mai tarziu. Pe plan politic in epoca PRINCIPATULUI statul roman a fost condus: de principe, de senat si de magistrati. * PRINCIPELE - era in sens formal un magistrat, alaturi de ceilalti, dar in fapt detinea intreaga putere. * SENATUL - si-a sporit atributiile, intrucat hotararile sale au dobandit putere de lege, desi in realitate era o simpla anexa a politicii imperiale. * Vechile MAGISTRATURI republicane s-au pastrat, nu au fost desfiintate, dar, cu timpul, atributiile lor au fost restranse tot mai mult si, in paralel, au aparut noi magistrati subordonati nemijlocit fata de principe. Dupa anul 284 s-a instaurat DOMINATUL. In epoca dominatului asistam la o decadere generala a societatii romane. In noile conditii, marii proprietari funciari, denumiti POTENTIORES -cei mai puternici- exercitau pe domeniile lor o parte din functiile statului in sensul ca aveau armate proprii, judecau procese si aveau o administratie proprie. Pe plan social au aparut CASTELE, formate din categorii sociale inchise si ereditare organizate pe criterii profesionale, etnice sau religioase. SCLAVIA a ajuns in ultimul stadiu al decaderii, iar locul scaviilor in viata economica a fost luat de colonii servi. Pe plan politic, imparatul a fost proclamat dominus et deus -stapan si zeu- iar, dupa edictul de la Milano, stapan si dumnezeu. In fapt, statul era condus de un consiliu restrans, format din 5-6 persoane, in subordinea caruia se afla un urias aparat de stat militarizat si birocratizat. Senatul Romei a decazut la nivelul senatelor municipale, iar vechile magistraturi au devenit simple functii decorative. Pe planul structurii de stat, dupa anul 395, statul roman a fost impartit definitiv in Imperiul roman de apus si Imperiul roman de rasarit. IMPERIUL ROMAN DE APUS - a supravietuit pana la 476 IMPERIUL ROMAN DE RASARIT - pana in 565, cand s-a transformat in IMPERIUL BIZANTIN. Paralel cu istoria statului roman s-a desfasurat si istoria dreptului roman, istorie pe care o periodizam in trei epoci: 1. Epoca veche - a durat de la fondarea statului roman pana la fondarea principatului (27 i.Hr.) 2. Epoca clasica - a durat de la 27 i.Hr. pana la 284 d.Hr. 3. Epoca postclasica - 284-565 Insa aceasta periodizare este artificiala, are caracter didactic, deoarece institutiile juridice romane nu pot fi integrate macanic in una din cele trei epoci, caci, in realitate, institutiile juridice au aparut in epoca veche, au ajuns la apogeu in epoca clasica si au decazut in epoca postclasica. De aceea vom pune accentul in expunerea materiei asupra fizionomiei institutiilor juridice in epoca clasica. PARTEA I. Izvoarele dreptului privat roman In literatura de specialitate conceptual de izvor al dreptului este utilizat cu 3 sensuri: 1. In primul sens izvoarele dreptului desemneaza totalitatea conditiilor materiale de existenta care determina un anumit tip de reglementare juridica. Toate aceste conditii sunt denumite izvoare de drept in sens material. 2. In al doilea sens izvoarele dreptului desemneaza documentele pe baza carora putem reconstitui fizionomia unor institutii juridice. Toate aceste documente sunt denumite surse de cunoastere sau izvoare de cunoastere a dreptului. 3. In al treilea sens, izvoarele dreptului desemneaza totalitatea procedeelor prin intermediul carora normele sociale dobandesc valoare juridica si se transforma in norme de drept. Toate aceste procedee sunt denumite IZVOARELE FORMALE DE DREPT sau FORME DE EXPRIMARE A DREPTULUI. In epoca veche izvoarele formale ale dreptului privat roman au fost: * Obiceiul * Legea * Edictele magistratiilor * Jurisprudenta In epoca clasica la aceste izvoare care au supravietuit se adauga : * Senatusconsultele * Constitutiuniile imperiale In epoca postclasica formele dreptului privat roman au fost exprimate prin: * obiceiuri * constitutiunile imperiale Cel mai vechi izvor al dreptului privat roman este OBICEIUL, care in textele juridice romane este denumit MOS MAIORUM sau JUS NON SCRIPTUM, adica obiceiul mostenit din batrani sau dreptul nescris. Obiceiurile se formeaza prin repetarea unor comportari, iar profesorul Gusti atragea atentia asupra faptului ca o societate are obiceiurile membrilor sai. In epoca prestatala obiceiul a fost nejuridic, in sensul ca obiceiurile nu erau obligatorii, intrucat nu exista statul care sa le impuna prin forta sa de constrangere. Pe de alta parte, in epoca prestatala nu exista stratificare sociala, astfel incat obiceiurile exprimau interesele tuturor si de aceea erau respectate de bunavoie, dar o data cu trecerea la societatea statala, anumite obiceiuri, acelea care erau convenabile si utile celor ce detineau puterea politica, au fost sanctionate de stat si s-au transformat in obiceuri juridice sau in norme de drept nescrise. Totodata s-au format noi obiceiuri impuse de noile realitati, care la randul lor au fost sanctionate de stat. Multa vreme obiceiul a fost unicul izvor de drept la romani, dar, asa cum spuneam, pana in anul 451 i.Hr., aceste obiceiuri nu erau cunoscute de popor, ci tinute in secret de PONTIF. Cu timpul, in conditiile revolutiei economice de la sfarsitul epocii vechi, obiceiul si-a pierdut din importanta, iar functiile sale au fost preluate de alte izvoare mult mai evoluate cum ar fi legea, edictele magistratilor sau jurisprudenta. Cu toate acestea, obiceiul juridic a continuat sa fie izvor de drept si in epoca clasica, dovada ca potrivit lui SALVIUS IULIANUS, un mare jurisconsult din vremea lui HADRIAN, obiceiul exprima vointa intregului popor roman si indeplineste o functie abrogatoare, iar in epoca postclasica, pe fondul decaderii generale a societatii romane, obiceiul si-a redobandit importanta de odinioara, imbogatindu-se cu elemente ale obiceiurilor din provincii, intrucat romanii tolerau obiceiurile popoarelor din provincie daca nu veneau in conflict cu principiile fundamentale ale dreptului roman. In epoca veche, normele dreptului privat roman au fost exprimate si prin LEGE. Cuvantul lex-legis inseamna conventie. Atunci cand conventia se incheia intre doua persoane fizice, cuvantul lex era utilizat cu intelesul de contract, iar atunci cand conventia se incheia intre magistrat si popor, cuvantul lex era utilizat cu intelesul de lege ca izvor formal de drept. Intrucat procedura de adoptare a legii romane presupunea incheierea unei conventii intre magistrat si popor, in acest scop magistratul prezenta poporului proiectul de lege. Dupa ce poporul lua cunostiinta de textul proiectului de lege, acel text era dezbatut timp de 24 de zile in adunari neoficiale. Dupa expirarea acestui termen, poporul era convocat din nou pentru a se pronunta asupra proiectului de lege, cu precizarea ca poporul nu putea aduce amendamente la proiectul de lege (nu putea fi modificat), fie vota legea integral, fie o respingea in loc. Daca poporul era de acord cu proiectul de lege, pronunta cuvintele uti rogas iar daca nu era de accord poporul pronunta cuvantul antiquo. Daca poporul era de acord cu textul proiectului, legea era trimisa in fata senatului in vederea ratificarii, iar daca era ratificat de senat, legea intra in vigoare. Legile romane aveau o structura formata din trei parti: 1. Praescriptio - se mentionau numele magistratiilor care au propus legile, apoi adunarea poporului care a votat legea, locul in care s-a votat legea, precum si ordinea in care unitatiile de vot si-au exprimat vointa. 2 .Rogatio - era cuprins textul legii, reglementarile juridice, iar daca erau mai multe dispozitii, si de regula erau, acele dispozitii erau sistematizate pe capitole si pe paragrafe. 3. Sanctio - se preciza ce consecinte vor decurge in ipoteza incalcarii dispozitiilor din rogatio. In functie de sanctiunea lor, legile se clasificau in trei categorii: * Leges perfectae - se prevedea ca actul juridic incheiat prin incalcarea dispozitiilor din rogatio este nul, nu produce efecte * Leges minus quam perfecte - se prevedea ca actul juridic incheiat prin incalcarea dispozitiilor din rogatio este valabil, dar autorii acelui act sunt pedepsiti cu plata unei amenzi * Leges imperfectae - au o sanctiune prin care se interzice incalcarea prevederilor lor, dar nu arata ce consecinte ar decurge in cazul unei asemenea incalcari Cea mai veche si totodata cea mai importanta lege romana este Legea celor XII table sau Lex Duodecim Tabularum. Aceasta lege a fost adoptata pe fondul conflictului dintre patricieni si plebei, caci, asa cum spuneam, la origine, obiceiurile juridice erau tinute in secret de pontif. Plebeii au cerut in mod repetat si insistent ca obiceiurile sa fie sistematizate si afisate in forum pentru ca toti cetatenii sa cunoasca dispozitiile normelor de drept. Fata de aceste proteste, in anul 451 I.Hr. patricienii au format o comisie din 10 barbati care sa scrie dreptul, adica decemvirii legibus scribundis. Comisia a sistematizat obiceiurile si le-a afisat in acelasi an in forum pe 10 table de lemn, dar plebeii au afirmat ca acea sistematizare nu este completa, incat, dupa doi ani, in 449, s-a format o noua comisie din care faceau parte si cinci plebei, comisie care a elaborat o sistematizare completa a obiceiurilor si le-a publicat pe 12 table de bronz. Legea celor XII table mai este denumita in texte si codul decemvililor sau codul decemviral pentru ca legea cuprindea intregul drept public si privat de la acea epoca si, prin urmare, era un adevarat cod. In domeniul privat cele mai importante dispozitii se refera la organizarea familiei romane, la proprietate si la succesiuni. Multa vreme s-a afirmat in mod gresit ca aceasta lege nu ar fi originala, si ca ar fi fost preluata intr-o forma gata elaborate de la greci. Aceasta afirmatie se intemeiaza pe un text din Titus Livius, potrivit caruia, inainte de adoptarea legii, o comisie formata din cinci barbati s-ar fi deplasat in Grecia mare (S Italiei) pentru a studia dreptul grec. In realitate, Legea celor XII table este profund originala, in primul rand pentru ca ea oglindeste in mod fidel modul de viata al romanilor din secolul V i.Hr. In al doilea rand, s-au facut studii comparative intre Legea celor XII table si legile lui Solon si s-a constatat ca exista numai trei elemente comune, ceea ce este cu totul nesemnificativ. Cele 12 table de bronz nu s-au pastrat, nu au ajus pana la noi, au fost distruse de gali cu ocazia incendierii Romei, probabil la 389, iar dupa alungarea galilor, romanii nu au republicat textul legii si nici nu era necesar, intrucat acel text se fixase definitiv si in constiinta, si in memoria poporului roman. In acest sens, CICERO, cel mai mare avocat al antichitatii, marturiseste ca pe vremea copilariei sale, elevii erau obligati sa invete pe de rost textul celor 12 table, iar invatarea pe de rost a textului legii era ,,carmen necessarium"-lectie obligatorie. De aceea, in epoca moderna s-a pus problema reconstituirii textului legii, care s-a facut in principal pe baza fragmentelor din lucrarile jurisconsultilor care au comentat Legea celor XII table, fragmente ce au ajuns pana la noi prin Digestele imparatului Justinian. In sens formal, legea a fost in vigoare 11 secole, de vreme ce nu au fost abrogate niciodata. Totusi, spre sfarsitul republicii economice, textele legii au devenit inaplicabile. De aceea, Cicero spune ca pe vremea sa, in sec I i.Hr., in practica instantelor judecatoresti locul Legii celor XII table fusese luat de edictul pretorului. Intrucat magistratii romani se bucurau de ius edicendi sau dreptul de a publica, la intrarea in functie, un edict prin care precizau cum inteleg sa-si exercite atributiunile si ce procedee juridice vor utiliza. Unele edicte ale magistratilor erau valabile pe termen de 1 an si erau denumite EDICTA PERPETUA, iar alte edicte erau ocazionale, erau valabile pe cateva zile si erau denumite EDICTA REPENTINA. Dintre edictele magistratilor, cele mai importante sunt edictele pretorului, deoarece pretorul era acela care organiza judecarea proceselor private. Drept Roman - Curs 4 